Document ID: 31990R1771

NEUVOSTON ASETUS (ETY) N:o 1771/90,
annettu 26 päivänä kesäkuuta 1990,
tiettyjen kemianteollisuudessa käytettävien sokerialan tuotteiden tuotantotukeen sovellettavista yleisistä säännöistä annetun asetuksen (ETY) N:o 1010/86 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81(1), sellaisena kuin se on viimeksi muutettuna asetuksella (ETY) N:o 1069/89(2), ja erityisesti sen 9 artiklan 5 kohdan,
ottaa huomioon komission ehdotuksen,
sekä katsoo, että
asetuksen (ETY) N:o 1785/81 9 artiklan 3 kohdan mukaisesti voidaan päättää myöntää kyseisellä asetuksella hallinnoiduille tiettyjen kemianteollisuuden tuotteiden valmistuksessa käytetylle sokerille, sellaisenaan olevalle isoglukoosille ja siirapeille tuotantotukia,
asetuksessa (ETY) N:o 1010/86(3), sellaisena kuin se on viimeksi muutettuna asetuksella (ETY) N:o 1438/90(4), vahvistetaan 1 päivästä heinäkuuta 1986 kemianteollisuuden tuotteiden valmistuksessa käytettyihin sokerialan tuotteisiin sovellettavan järjestelmän yleiset säännöt; tämän järjestelmän tavoitteena on edistää sokerialan tuotteiden käytön kehitystä kemianteollisuudessa sekä näihin perustuotteisiin perustuvaa bioteknologista kehitystä lähentämällä näiden tuotteiden hintoja sokerin maailmanmarkkinahintoihin; tämän toteuttamiseksi järjestelmässä määrätään neljän markkinointivuoden pituisesta siirtymäjaksosta sen periaatteen asteittaiseksi soveltamiseksi, että tuotantotuet vahvistetaan sokerin maailmanhintaan ja yhteisön hintaan viitaten, ottaen huomioon maailmanmarkkinahintaan lisättävä sokerin viennin lähestymiskustannuksia vastaava 100:aa kilogrammaa kohti oleva seitsemän ecun kiinteä määrä, johon sisältyy kiinteä osuus, jonka tarkoituksena on estää tämän sokerin myyminen alhaisemmalla kuin luonteeltaan erittäin vaihtelevien maailmanmarkkinoiden hinnalla,
mainitun järjestelmän toiminnasta neljän markkinointivuoden siirtymäjakson aikana saatu kokemus osoittaa, että on tarpeen soveltaa sokerialan tuotteita käyttävään yhteisön kemianteollisuuteen samoja edellytyksiä kuin raaka-aineensa sokerin maailmanmarkkinoilta hankkivaan kemianteollisuuteen sekä mahdollistaa yhteisön sokerialan tuotteita tuottavan teollisuuden menekin lisääminen muuten kuin elintarvikkeiden osalta; tämän vuoksi tätä järjestelmää olisi noudatettava edelleen soveltaen vastaisuudessa kokonaisuudessaan viittausta ainoastaan sokerin maailmanmarkkinoihin sekä yhteisön sokerimarkkinoihin; tämän järjestelmän noudattamista ei enää pidä ajallisesti rajoittaa, jotta kyseiset yritykset voivat lisääntyneen oikeusturvan myötä tehdä erityisesti uusiin tuotteisiin liittyviä usein raskaita pitkällä aikavälillä tehtäviä sijoituksia, ja
ei enää ole tarpeen viitata asetuksen (ETY) N:o 2727/75(5), sellaisena kuin se on viimeksi muutettuna asetuksella (ETY) N:o 201/90(6), 2 artiklassa määriteltyyn viljan markkinointivuoteen, kun tuotantotukea vahvistettaessa viitataan yksinomaan sokerimarkkinoihin,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1010/86 seuraavasti:
1) poistetaan 1 artiklan 3 kohta;
2) lisätään artikla seuraavasti:
"4 a artikla
1 Markkinointivuodesta 1990/1991 tuotantotuen 100 kilogrammaan valkoista sokeria sovellettava määrä vahvistetaan valkoisen sokerin maailmanmarkkinahinnan perusteella, johon lisätään seitsemän ecun kiinteä määrä 100:aa kilogrammaa valkoista sokeria kohti, sekä yhteisön sokerin hinnan perusteella.
2 Edellä olevan 1 kohdan soveltamiseksi:
a) `sokerin maailmanmarkkinahinnalla` tarkoitetaan yhteisön sokerin hintaa, josta vähennetään kyseisenä viitekautena todettujen valkoisen sokerin vientitukien keskiarvo vähennettynä seitsemän ecun kiinteällä määrällä 100:aa kilogrammaa kohti;
b) `yhteisön sokerin hinnalla` tarkoitetaan valkoisen sokerin interventiohintaa, johon lisätään varastointimaksu."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 26 päivänä kesäkuuta 1990.

Labels: 1
17
6